Source: https://pravnapraksa.si/LITE/Kazalo.aspx?Src=5fphY2yrmhDl7JZo0uGOX4y92CEMTaWXBcUBqb%2Fc2Icp6gxKmFqkrYA%2FaI6YPsJdkQLKq%2BacEPIR0kKfW2UbkeAR01dkyf7O%2BJoPmXiXTOQ%3D
Timestamp: 2019-11-21 00:29:33+00:00
Document Index: 1364037

Matched Legal Cases: ['Sodišče ', 'sodišče ', 'Sodišče ', 'Sodišče ', 'Sodišče ', 'Sodišče ', 'sodišče ']

Sodna odločba sodišča druge države članice, ki je v nasprotju s pravom EU, ne pomeni kršitve javnega reda
dr. Judita Dolžan, 30.9.2015
dr. Judita Dolžan, Pravna praksa, 38/2015V eni svojih najnovejših sodb je Sodišče EU vnovič razlagalo obseg pojma javni red v Uredbi Bruselj I. V okviru spora med družbama Diageo Brands in Simiramida se je namreč nizozemskemu vrhovnemu sodišču postavilo vprašanje, ali pridržek javnega reda v 1. točki 34. člena Uredbe Bruselj I zajema tudi primer, ko je odločba države članice izvora v očitnem nasprotju s pravom EU in je bila izdana na podlagi kršitve procesnih jamstev. Nadalje je sodišče želelo vedeti tudi, ali dejstvo, da stranka, ki se sklicuje na ta razlog v državi članici izvora, ni izčrpala pravnih sredstev, ovira uspešno sklicevanje na razlog javnega reda.
Irena Vovk, Pravna praksa, 38/2015Luksemburška kronika
Irena Vovk, Pravna praksa, 38/2014 Torek, 23. 9. Program Erasmus. Nova študija o učinkih programa EU za študentske izmenjave Erasmus kaže, da imajo diplomanti z mednarodnimi izkušnjami precej boljši položaj na trgu dela. Verjetnost, da bodo dolgotrajno brezposelni, je v primerjavi s tistimi, ki niso študiral
Irena Vovk, Pravna praksa, 38/2014 Sodbe Splošnega sodišča 23. september Vstavi izbrisano tabelo 24. september Vstavi izbrisano tabelo 25. september
Evropska (gospodarska) skupnost (unija), Zračni promet
Sodišče EU kot motor evropeizacije zasebnega prava: Ignorantia iuris Europae nocet
Petra Weingerl, 2.10.2014
Petra Weingerl, Pravna praksa, 38/2014Sodna praksa Sodišča EU ima znaten vpliv na zasebno pravo držav članic, s tem pa tudi na slovensko zasebno pravo. Razlaga posameznega pravnega pravila, ki jo Sodišče EU poda v postopku predhodnega odločanja, je zavezujoča z učinkom erga omnes in praviloma ex tunc v vseh državah članicah EU, zato je za pravnike nujno, da se s to sodno prakso redno seznanjajo in jo pri svojem delu tudi upoštevajo. Za sodnike to pomeni, da morajo razlagati pravna pravila skladno z razlago, ki jo je podalo Sodišče EU, za zakonodajalca pa to pomeni, da mora prilagoditi morebitno neskladno pozitivno zakonodajo. Prispevek bo podal kratek pregled nekaterih (predvsem novejših) sodb Sodišča EU, s katerimi je Sodišče EU s svojo razlago poseglo globoko v uveljavljene koncepte zasebnega prava skozi bolj ali manj ustvarjalno razlago prava EU. Pri tem se bo omejil na posamezne koncepte obligacijskega prava - na pogodbeno svobodo strank in na odškodninsko odgovornost.
Irena Vovk, 3.10.2013
Irena Vovk, Pravna praksa, 38/2013
Potrošniki in zavajajoče poslovne prakse: ko trgovca niti poklicna skrbnost ne ekskulpira
Zoran Skubic, 3.10.2013
Zoran Skubic, Pravna praksa, 38/2013Kot postaja marsikomu vse bolj jasno - razen, žal, pogosto potrošnikom samim - pridobiva pravo varstva potrošnikov vse bolj absolutistične poteze, sploh nasproti trgovcem (ponudnikom). Gre za pravni poligon, na katerem EU že dolgo časa igra glavno, države članice pa zgolj stranske vloge. Potrošnik je (bil?) v moderni postindustrijski družbi v razmerju s ponudnikom z gospodarsko, informacijsko in izkustveno prevladujočim položajem nedvomno podrejena pogodbena stranka. Zato je visoka raven njegove zaščite nedvomno utemeljena in upravičena, saj drugače na tem segmentu težko govorimo o dejanski enako(pravno)sti pogodbenih strank. Pri tem pa se tehtnica justice nedavne prakse Sodišča (EU) že nevarno nagiba v breme potrošnikovih sopogodbenikov.
Obsodba na podlagi izjav pokojnega soobdolženca
dr. Andreja Tratnik, 3.10.2013
dr. Andreja Tratnik, Pravna praksa, 38/2013V kazenskem postopku se išče resnica: dopustna je le obsodba nekoga, ki je zares izvršil kaznivo dejanje. Zato morajo organi preiskovanja in pregona zbrati dokaze, s katerimi prepričajo sodišče v krivdo obdolženega. Dokazovanje neponovljivega historičnega dogodka je težavno, še zlasti če ga skuša storilec prikriti ali pa preusmeriti pravilno sled. Še toliko težje pa postane, če je krivda nekoga utemeljena na pričanju že umrlega soobdolženca. Prav to se je zgodilo v zadevi Brzuszczyński proti Poljski. Morilec je kmalu po prijetju priznal krivdo za umor in v pričanju inkriminiral tudi pritožnika. Svoje pričanje je čez nekaj časa spremenil in - še preden je tožilstvu uspelo pridobiti pojasnila glede sprememb v zagovoru - naredil samomor. Pritožnik je bil kljub temu - zlasti na podlagi njegovih prvotnih izjav - obsojen zaradi pomoči in napeljevanja k umoru ter poskusa izsiljevanja odkupnine. Vprašanje pa je, ali tudi po poštenem postopku, v skladu s katerim mora biti obdolžencu dana možnost zaslišanja obremenilnih in razbremenilnih prič (prvi odstavek 6. člena Evropske konvencije o človekovih pravicah - EKČP v povezavi s točko d tretjega odstavka tega člena).
Evropska centralna banka - kam in kako?
Igor Vuksanović, 4.10.2012
Igor Vuksanović, Pravna praksa, 38/2012Evropska centralna banka (ECB) je institucija Evropske unije (EU), ki v sebi združuje izjemno moč, pomen, pooblastila in avtonomijo, po drugi strani pa je bila, vsaj pred finančno krizo, močno odmaknjena od pozornosti javnosti, s slovesom birokratske, tehnokratske, netransparentne in "tehnične" institucije. Njena vloga v reševanju finančne krize, njena dejanska oblastna moč in vrednote, ki jih zastopa v evropskem političnem in javnem življenju, upravičujejo (in zahtevajo), da se sedanji pravni položaj ECB in prognoze morebitnih reform obdelajo tudi v pravni literaturi. Pri tem se želim osredotočiti predvsem na tiste vidike, ki so relevantni in pomembni v kontekstu finančne krize.
Irena Vovk, Pravna praksa, 38/2012Torek, 25. 9. Ženske kvote. Devet članic EU (Bolgarija, Češka, Estonija, Latvija, Litva, Madžarska, Malta, Nizozemska in Velika Britanija) nasprotuje osnutku predloga direktive, po katerem naj bi se delež žensk v upravah podjetij do leta 2020 zvišal na 40 odstotkov, s čimer naj bi članice EU
2018(2) 2017(3) 2016(2) 2015(6)
2014(6) 2013(4) 2012(6) 2011(5)
2010(4) 2009(5) 2007(5)